IZDOTS

ar Jelgavas valstspilsētas pašvaldības domes 20.06.2024. lēmumu Nr.7/15

**Jelgavas valstspilsētas pašvaldības iestādes**

**“Jelgavas sociālo lietu pārvalde”**

**NOLIKUMS**

*Izdots saskaņā ar Pašvaldību likuma 10. panta pirmās daļas 8. punktu*

1. **Vispārīgie jautājumi**
2. Nolikums nosaka Jelgavas valstspilsētas pašvaldības iestādes “Jelgavas sociālo lietu pārvalde” (turpmāk – Pārvalde) funkcijas un uzdevumus, darba organizāciju un citus ar Pārvaldes darbību saistītos jautājumus.
3. Pārvalde ir Jelgavas valstspilsētas pašvaldības domes (turpmāk – dome) izveidota Jelgavas valstspilsētas pašvaldības (turpmāk – pašvaldība) iestāde, kas īsteno pašvaldības kompetenci sociālo pakalpojumu, sociālās palīdzības un veselības veicināšanas jomā.
4. Pārvaldi dibina, reorganizē un likvidē dome.
5. Pārvaldes nolikumu un tā grozījumus apstiprina dome.
6. Pārvaldes darbu kontrolē un koordinē pašvaldības izpilddirektora vietnieks.
7. Pārvaldes juridiskā adrese: Pulkveža Oskara Kalpaka iela 9, Jelgava, LV-3001.
8. Pārvalde savā darbībā ievēro Sociālo pakalpojumu un sociālās palīdzības likumu, Pašvaldību likumu, pašvaldības saistošos noteikumus, pašvaldības nolikumu, šo nolikumu un citus normatīvos aktus.
9. Pārvaldei ir patstāvīgas juridiskas personas statuss, zīmogs ar Latvijas Republikas mazo valsts ģerboņa attēlu un pilnu tās nosaukumu, noteikta parauga veidlapas un savs logo. Pārvaldei ir atsevišķa bilance un norēķinu konti kredītiestādēs.
10. **Pārvaldes funkcijas, uzdevumi un tiesības**
11. Pārvaldes funkcijas:
	1. nodrošināt iedzīvotājiem atbalstu sociālo problēmu risināšanā, iespēju saņemt normatīvajiem aktiem atbilstošus sociālos pakalpojumus un sociālo palīdzību;
	2. izstrādāt un īstenot uzvedības sociālās korekcijas programmas;
	3. koordinēt veselības veicināšanas pasākumu īstenošanu.
12. Pārvaldes uzdevumi:
	1. veikt sociālās vides izpēti, identificēt problēmas, piedalīties pašvaldības stratēģisko un politikas plānošanas dokumentu izstrādē un īstenošanā Pārvaldes kompetences jomā;
	2. veikt sociālo darbu ar personām, ģimenēm un personu grupām;
	3. sniegt valsts un pašvaldības finansētus sociālos pakalpojumus un atbalsta pasākumus vai organizēt to sniegšanu;
	4. sniegt sociālo palīdzību;
	5. novērtēt Pārvaldes administrēto un pašvaldības finansēto sociālo pakalpojumu un sociālās palīdzības kvalitāti;
	6. veicināt un popularizēt veselīgu dzīvesveidu;
	7. nodrošināt HIV profilakses punkta darbību;
	8. informēt Jelgavas valstspilsētas iedzīvotājus par Pārvaldes darbību, tajā skaitā sociālajiem pakalpojumiem un sociālo palīdzību;
	9. administrēt Pārvaldes budžeta līdzekļus, nodrošināt to lietderīgu izlietojumu un kontroli;
	10. veikt citus normatīvajos aktos noteiktos uzdevumus.
13. Pārvaldes tiesības:
	1. sniegt pašvaldībai priekšlikumus sociālās jomas attīstībai, ierosināt grozījumus pašvaldības normatīvajos aktos savas kompetences jomā;
	2. pilnveidot esošos un attīstīt jaunus sociālos pakalpojumus un atbalsta pasākumus, kas vērsti uz klientu vajadzību apmierināšanu;
	3. pieprasīt un saņemt no valsts un pašvaldību institūcijām, privātpersonām informāciju saskaņā ar normatīvajiem aktiem savas kompetences jautājumos;
	4. sadarboties ar valsts un pašvaldības institūcijām, privātpersonām, lai nodrošinātu Pārvaldei noteikto uzdevumu izpildi;
	5. normatīvajos aktos noteiktajā kārtībā darbspējīgos klientus iesaistīt darba un sociālo prasmju saglabāšanas, atjaunošanas un apgūšanas pasākumos un darbos pašvaldības teritorijā;
	6. normatīvajos aktos paredzētajos gadījumos un noteiktajā kārtībā atcelt lēmumu par pamata sociālās palīdzības pabalstu izmaksu pilnībā vai daļēji;
	7. piesaistīt un īstenot Eiropas Savienības fondu un citu ārvalstu finanšu instrumentu, valsts un pašvaldības projektus un programmas atbilstoši Pārvaldes kompetencei;
	8. sniegt domes apstiprinātos maksas pakalpojumus;
	9. normatīvajos aktos paredzētajos gadījumos izdot administratīvos aktus;
	10. īstenot citas normatīvajos aktos noteiktās tiesības.
14. **Pārvaldes darba organizācija**
15. Pārvaldi vada Pārvaldes vadītājs, kuru ieceļ un atbrīvo no amata dome.
16. Pārvaldes vadītājam ir trīs vietnieki:
	1. vadītāja vietnieks administratīvajos jautājumos;
	2. vadītāja vietnieks pamatdarbības jautājumos;
	3. vadītāja vietnieks sociālo pakalpojumu nodrošināšanas jautājumos.
17. Pārvaldes organizatorisko struktūru apstiprina Pārvaldes vadītājs.
18. Pārvaldes darbinieku amatu sarakstu apstiprina Pārvaldes vadītājs, saskaņojot to ar izpilddirektora vietnieku.
19. Pārvaldes vadītājs:
	1. vada, plāno, organizē un kontrolē Pārvaldes darbu un uzdevumu izpildi, nodrošina tās darbības nepārtrauktību un tiesiskumu;
	2. bez īpaša pilnvarojuma pārstāv Pārvaldi visās valsts un pašvaldību institūcijās, tiesu instancēs, citās institūcijās un attiecībās ar privātpersonām;
	3. nodrošina Pārvaldes resursu un finanšu līdzekļu racionālu un lietderīgu izlietošanu;
	4. Pārvaldes vārdā slēdz līgumus un veic citus darījumus;
	5. veic citas darbības Pārvaldes funkciju izpildei.
20. **Pārvaldes manta un finanšu līdzekļi**
21. Pārvaldes mantu un finanšu līdzekļus veido:
	1. valsts un pašvaldības budžeta līdzekļi;
	2. Eiropas Savienības fondu līdzekļi, citu starptautisko organizāciju un institūciju finansējums;
	3. Pārvaldes valdījumā nodotā pašvaldības manta;
	4. ziedojumi un dāvinājumi;
	5. ieņēmumi no Pārvaldes sniegtajiem maksas pakalpojumiem.
22. **Pārvaldes darbības tiesiskuma nodrošināšana**
23. Pārvaldes darbinieku pieņemtos administratīvos aktus un faktisko rīcību var apstrīdēt Pārvaldes vadītājam.
24. Pārvaldes vadītāja izdotos administratīvos aktus un faktisko rīcību var apstrīdēt domē.

**VI. Noslēguma jautājums**

1. Atzīt par spēku zaudējušu ar Jelgavas pilsētas domes 2018. gada 20. decembra lēmumu Nr.15/3 “Jelgavas pilsētas pašvaldības iestādes “Jelgavas sociālo lietu pārvalde” nolikuma apstiprināšana” apstiprināto Jelgavas valstspilsētas pašvaldības iestādes “Jelgavas sociālo lietu pārvalde” nolikumu.

Domes priekšsēdētājs A. Rāviņš